Mihai Bobonete și-a descoperit o nouă pasiune
Bobiță din Las Fierbinți și-a descoperit o nouă atracție, destul de riscantă. A primit sfaturi de la prieteni să o ocolească. Hotărârea pe care a luat-o a surprins pe toată lumea. Mihai Bobonete a adăugat o nouă pasiune la lista sa deja lungă…
Fan al pescuitului, acum s-a orientat către un sport mai extrem, care implică și o activitate intensă. Discutând despre acest lucru cu colegii săi, a primit recomandări amuzante și serioase de a se abține.
Timp de trei săptămâni, în luna februarie, actorul de comedie a efectuat o expediție specială în Asia, unde a reușit să escaladeze un munte ce depășește 4000 de metri. A dezvăluit detalii despre această aventură la începutul anului.
"În timp ce rulează podcast-ul ăsta, eu sunt plecat în Borneo, urc pe Kinabalu, la 4095 de metri. Sunt 30 și ceva de mii de scări, urc pe scări. Ce e așa funny? (…) David Neacșu l-a ales și l-a ales special că să mă ducă până acolo, să rezist.
Și fac pregătire acum. Adică, cu pisica… Mă duc prin pădure, merg mult pe jos. Am început să urc și scări, doar că mă cam dor genunchii. Dar să știi că asta este singura ascensiune pe care o fac în toată expediția care durează vreo trei săptămâni, adică în luna februarie sunt plecat", a povestit el în cadrul propriului podcast.
Bobonete a recunoscut anterior că îi este puţin teamă, semn că această călătorie nu a fost una lipsită de pericole.
"Mi-e puțin teamă, dar nu atât de tare. Am început să bag pădurea, bocancii trebuie să-i porți cu ceva timp înainte. Eu mă duc să fac o chestie care implică singurătate. Alpinismul este singurul sport fără suport. Te aplauzi tu pe tine și ești dezamăgit tu de tine. (…)
Eu mă duc acum și este o primă expediție, pentru că urmează mai multe. Dar urcăm munți care sunt verzi, nu e piatră. Și te ajută pentru o aclimatizare mai bună, atâta timp cât e oxigen", a povestit actorul.
Mihai Bobonete vrea să călătorească din ce în ce mai mult
În discuția avută despre acest subiect cu Micutzu, seriozitatea a fost înlocuită cu glume. Bobiță din Las Fierbinți a încercat să îi prezinte prietenului său planurile sale pentru viitoarea călătorie, dar fără succes.
A vorbit despre expediția sa montană și în cadrul altor podcasturi. Nu va călători singur în Asia, ci va fi însoțit de un expert cu numeroase experiențe similare în trecut.
"Printre lucrurile pe care o să le fac acolo, o să dorm pe o insulă, patrimoniu UNESCO, unde o să prind o noapte în care eclozează toate ouăle de broască țestoasă de pe plajă. După merg într-o pădure de urangutani și dorm acolo", spunea comediantul.
"Unde dracu te duci tu, mă? Stai, mă, acasă!", a fost reacția sinceră a lui Micutzu, invitatul său.
"Mă duc cu oameni pregătiți, eu sunt cel mai nepregătit!", i-a răspuns el.